من بابك امس مريت بسكوت.
خاف احجي وافزز ذيج الايام.
ماموجود اعرفك بس امر بيك.
على دروبك تراهة تخف الاجدام.
... حلم فركاك ليش اتحقق ابساع.
وحلم بي نلتقي مامر بلحلام.
صفنت اباب بيتك صفنة اموات.
صفنة شكد سوالف بيهة الك ضام.
من كد مادعيت ابابك اسنين.
تخيلتني الخلك كمت اعبد اصنام.
... تعال اقبل ترة لوخاين تعود.
ومن اتعود اكولن خان الاوهام.
اريد اكشخ ضحك ثوب الدمع باد.
شرط ضحك الطفولة الابيض الخام.
انوم روحي تصرخ خايب شبيك.
دنوم ذكرياتك خاطر انام
شعر عراقي شعبي
م ن